579 ΕΡΩΤΗΣΗ Γιάννη Σκουλαρίκη Βουλευτοῦ Ἠλείας ΠΡΟΣ Τούς Ὑπουργούς 1) Δημοσίων Ἔργων Μέ προηγούμενη ἐρώτησή μου σᾶς εἶχα γνωρίσει πῶς τά κτίσματα τοῦ οἰκισμοῦ Καλικώμου τοῦ Νομοῦ Ἠλείας στά ὁποῖα ἐγκατεστάθηκαν οἱ κάτοικοι τοῦ μεταφερομένου κοινότητος Λαδικοῦ καί Ἠλείας, ἐστεροῦντο στεγανοποιήσεως, μέ συνέπεια, οἱ κάτοικοι ν᾿ ἀντιμετωπίζουν θέμα ὑγρασίας κατά τό χειμῶνα καί ζέστης τό καλοκαίρι. Κατόπιν τῆς ἐρωτήσεώς μου ἐκείνης τό Ὑπουργεῖον Δημοσίων Ἔργων ἐνέκρινε πίστωση δραχμῶν 50.000 δι᾿ ἕκαστη οἰκία γιά τήν στεγανοποίηση της. Ἀντί ὅμως νά χορηγήση τό ποσόν αὐτό σέ κάθε δικαιοῦχο γιά ν᾿ ἀντιμετωπίση μέ εὐθύνη του τήν ἐπισκευή προσθέτοντας ἀπό τίς οἰκονομίες του συμπληρωματικόν ποσόν προκειμένου νά κατασκευάση ἔργον σταθερό πού νά παρέχη καί τήν δυνατότητα ἀνωγείου ὀρόφου σέ ὅσους ἐπιθυμοῦν νά καλύψουν τέτοια ἀνάγκη λόγω τοῦ μικροῦ ἐμβαδοῦ των παραχωρηθεισῶν οἰκισμῶν, τό Ὑπουργεῖον Δημοσίων Ἔργων ἀνέθεσε τήν στεγανοποίηση τῶν στεγῶν μέ τήν λύση τῆς διά ἐργολαβίας ἐπικαλύψεως των μέ ΕΛΕΝΙΤ. Ἡ τέτοια μεθόδευση δέν προσφέρεται γιά τήν περίπτωση ἀλλά ἁπλῶς μόνον παρέχει εὐκαιρία κέρδους σέ κάποιους ἐργολάβους καί ὅπως προμηθεύεται τοῦ ΕΛΕΝΙΤ. Κατόπιν τούτων καλεῖται ὁ κ. Ὑπουργός Δημοσίων Ἔργων ὅπως ἀ¬ νακαλέση τήν τοιαύτην ἀπόφασιν του καί χορηγήση τό ποσόν τῶν 50.000 εἰς ἕκαστον δικαιοῦχον πρός τόν σκοπόν τῆς αὐτοεπισκευῆς καί εὐθύνης του τῶν πλημμελιῶν τῆς ὑπαρχούσης οἰκοδομῆς πρός κάλυψη καί τῆς πιό πάνω ἀναφερομένης σκοπιμότητας.